cyanic-selkie/wikianc huggingface dataset:
বাদশাহ আব্দুল আজিজ বিমান ঘাঁটি
সামরিক
চুক্তি মোতাবেক ১৯৬২ সালে মার্কিন যুক্তরাষ্ট্রের বিমানবাহিনী বিমানক্ষেত্রটির দখল হস্তান্তরের পরবর্তী বাদশাহ আব্দুল আজিজ বিমানঘাঁটি পূর্ব প্রদেশ এবং তার নিকটবর্তী অঞ্চলের আকাশসীমা প্রতিরক্ষা, কৌশলগত এবং পরিকল্পনা সমর্থনের জন্যে রাজকীয় সৌদি বিমানবাহিনীর অন্যতম প্রধান ঘাঁটি হয়ে উঠেছিল। একইসাথে এখানে আরএসএএফ কর্মীদেরকে বিমান সম্পর্কিত প্রযুক্তিগত প্রশিক্ষণ প্রদান করা হয়। ১৯৬৩ থেকে ১৯৯৯ এর মাঝামাঝি সময়ে এটি "দাহরান বিমানঘাঁটি" নামে পরিচিত ছিল। বিমানঘাঁটিটিতে ১৯৬৩ সালের ১৭ সেপ্টেম্বর থেকে ২০ নভেম্বর, মার্কিন যুক্তরাষ্ট্রের বিমানবাহিনীর ৫২৪ তম স্পেশাল অপারেশন স্কোয়াড্রন উত্তর আমেরিকান এফ-১০০ সুপার সাবেরের বিমাুন নিয়ে নিয়োজিত ছিল।
উপসাগরীয় যুদ্ধ
১৯৯১ সালে অপারেশন ডেসার্ট শিল্ড/ডোজার স্টর্মের সময়, যুক্তরাষ্ট্রের ১০১ তম এয়ারবর্ন ডিভিশনের বিমানবন্দরটিতে তাদের ঘাঁটি হিসাবে ব্যবহার করেছিল।
আইএনএস কালভারি (এস২১)
আইএনএস কালভারি (এস৫০) হল একটি ডিজেল-বিদ্যুৎ চালিত ডুবোজাহাজ যা ভারত ও ফ্রান্স যৌথ ভাবে মুম্বাই এর মাজাগাঁ ডক লিমিটেডে নির্মাণ করেছে।
নির্মাণ যুক্তি
ফরাসি অস্ত্র নির্মাণ সংস্থা ডিসিএনএসের সঙ্গে কুড়ি হাজার কোটি টাকার চুক্তিতে ছ’টি সাবমেরিন বানানো হচ্ছে মুম্বইয়ের মাড়গাঁও ডকস লিমিটেড বা এমডিএলে। সাবমেরিনটির ৩০ শতাংশ যন্ত্রাংশ বানানো হয়েছে ভারতে। বাকিটা আনা হয়েছে ফরাসি সংস্থাটির কাছ থেকে। পাঁচ বছরের মধ্যে সবকটি সাবমেরিনই বানানো হয়ে যাবে।
মোক্ষদাচরণ সামাধ্যায়ী
মোক্ষদাচরণ সামাধ্যায়ী (Mokshadacharan Samadhyayi) (বঙ্গাব্দ: ১২৭৪-৮ অগ্রহায়ণ, ১৩৩১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব এবং একজন সুবক্তা। পরে রাজনীতি থেকে সরে এসে ত্রিবেণীতে সমাজ সংস্কারের কাজে ব্রতী হন। সাপ্তাহিক ভাস্কর পত্রিকার সম্পাদক ছিলেন। মোক্ষদাচরণ কাশীধামে বেদ অধ্যয়ন করে সামাধ্যায়ী উপাধি পান।
জন্ম এবং পারিবারিক পরিচয়
তিনি ঢাকা জেলার পাইকপাড়ায় জন্মগ্রহণ করেন। তার পিতার নাম শামাচরণ খাসনবীশ এবং তার পিতা সন্ধ্যা পত্রিকার ম্যানেজার ছিলেন এবং অনেক গ্রন্থ প্রণয়ন করেছিলেন।
মৌলভীবাজার সরকারি উচ্চ বিদ্যালয়
মৌলভীবাজার সরকারি উচ্চ বিদ্যালয়, বাংলাদেশের সিলেট বিভাগের অর্ন্তগত মৌলভীবাজার জেলা সদরে অবস্থিত।মৌলভীবাজার জেলার একটি শিক্ষাপ্রতিষ্ঠান, যা ১৮৯১ খ্রিষ্টাব্দে ব্রিটিশ শাসনামলে প্রতিষ্ঠিত হয়।বিদ্যালয় মৌলভীবাজার শহরের সৈয়দ মুজতবা আলী সড়কে ১৪.৫৭ একর বিশিষ্ট সুবিশাল জায়গা নিয়ে অবস্থিত। বিদ্যালয়টি একজন প্রধান শিক্ষক/শিক্ষিকা ও দুই সহকারী প্রধান শিক্ষকের/শিক্ষিকার নেতৃত্বে পরিচালিত হয়ে থাকে।
বিবরণ
thumb|200px|left|বিদ্যালয়ের শ্রেনী কক্ষের তিনতলা মূলভবন (বামে) এবং প্রশাসনিক ভবন(ডানে)। ঐতিহ্যবাহী এই বিদ্যালয়ে রয়েছে দুটি তিনতলা ভবন, চারটি একতলা ভবন, চারটি টিন-শেডের ভবন।বিদ্যালয়ের তৃতীয় শ্রেণী থেকে দশম শ্রেণীর অধ্যয়ন পরিচালিত হয়। সাধারণত প্রতি শ্রেণীতে ক (A), খ (B), এই দুইটি শাখা রয়েছে।দুইটি শাখাই দিবা ও প্রভাতী শ্রেণীতে পরিচালিত হয়।বিদ্যালয়টিতে প্রভাতি শাখা ও দিবা শাখা পরিচালনার জন্য প্রধান শিক্ষক একজন হলেও আলাদা দুজন সহকারী শিক্ষক রয়েছেন এবং আলাদা শিক্ষকমণ্ডলীও রয়েছেন। এমনকি দুই শাখার জন্য আলাদা তৃতীয় শ্রেণীর কর্মচারী ও স্টাফ রয়েছেন।বিদ্যালয়ের প্রবেশমুখেই স্বাগত জানায় দুইটি ফুলের বাগান।বিদ্যালয়ে রয়েছে ল্যাবরেটরী, মসজিদ, ছাত্র মিলনায়তন এবং সমন্বিত অন্ধ ছাত্র প্রকল্পের কার্যালয়। একটি খেলার সুবিশাল মাঠ এবং মাঠের পাশেই প্রধান শিক্ষকের বাসভবন, অন্ধ ছাত্রদের ছাত্রাবাস এবং অনাবাসিক ছাত্রদের জন্য ছাত্রাবাস রয়েছে, স্কুলের মূল গেটের অপর পার্শ্বে রয়েছে একটি বিশালাকায় উপ-দ্বিতল একটি সুদৃশ্য অডিটরিয়াম (যাহা সাইফুর রহমান অডিটোরিয়াম নামে পরিচিত)।
মৌলভীবাজার সরকারি উচ্চ বিদ্যালয়ে ঐতিহ্যগতভাবে মধ্যেহ্নকালীন বিরোতির সময় ছাত্রদের মধ্যে টিফিন দেওয়ার ব্যবস্থা রয়েছে।বিদ্যালয় মাসিক বেতনের সাথে অতিরিক্ত কিছু টাকা সংগ্রহ করা হয়, যা দিয়ে ছাত্রদের জন্য টিফিন দেয়া হয়।
খেলাধুলা
thumb|200px|right|বিদ্যালয়ের সুবিশাল মাঠ। বিদ্যালয়ের শিক্ষার্থীদের শারীরিক শিক্ষাসহায়ক পাঠ্যক্রম রয়েছে এবং প্রতি সপ্তাহে একটি পি.টি. ক্লাস বাধ্যতামূলক অনুষ্ঠিত হয়। বিদ্যালয়ের শিক্ষার্থীদের খেলাধুলার জন্য দুটো মাঠ রয়েছে, যার একটি মূল ভবন দিয়ে ঘেরা, যাকে ভিতরের মাঠ বলা হয়, আর অন্যটি মুল সীমানার বাহিরে, যাকে বড় মাঠ বলা হয়। বাইরের মাঠটিতে ২০০৬ খ্রিষ্টাব্দে বড় ধরনের উন্নয়ন কাজ করানো হয়। এই মাঠটি বিদ্যালয়ের বার্ষিক ক্রীড়া প্রতিযোগিতা, আন্তশ্রেণী ক্রীড়া প্রতিযোগিতাসহ বিভিন্ন আন্তঃজেলা ও আন্তঃবিভাগ প্রতিযোগিতা আয়োজনে ব্যবহৃত হয়। বিদ্যালয়ের রয়েছে নিজস্ব ফুটবল, ক্রিকেট, ব্যাডমিন্টন, দাবা, কাবাডি, টেবিল টেনিস, ভলিবল, হ্যান্ডবল দল, যারা বিভিন্ন খেলাধুলায় বিদ্যালয়ের পক্ষ হইতে নিয়মিত অংশ গ্রহণ করে আসছে। বিদ্যালয়ের ছাত্রদের খেলাধুলায় কৃত্বিতের মধ্যে রয়েছে উপজেলা, জেলা, আন্ত:অঞ্চলে বিভিন্ন খেলায় গৌরভ উজ্জ্বলময় কৃতিত্ব। যার মধ্যে উল্লেখ যোগ্য হল ২০০৭-২০১৪ পর্যন্ত টানা সাতবারের হ্যান্ডবল চ্যাম্পিয়ন, ২০১৪ সালে ফুটবলে উপজেলা চ্যাম্পিয়ন, ২০১২ সালে দাবাতে জেলা চ্যাম্পিয়ন, ২০১১ সালে ভলিবলে উপজেলা চ্যাম্পিয়ন ও জেলাতে রানার্স আপ, ২০১০ সালে বাস্কেটবলে উপজেলা চ্যাম্পিয়ন, ২০০৯ সালে কাবাডিতে জেলা ও উপজেলা চ্যাম্পিয়ন প্রভৃত।
সহশিক্ষা কার্যক্রম
বিদ্যালয়ের প্রথাগত শিক্ষার পাশাপাশি পাঠক্রমে যোগ করা হয়েছে শিক্ষার্থীদের মুক্তবুদ্ধির ও মুক্তচিন্তার চর্চার জন্য বিদ্যালয়ে গড়ে উঠেছে বিভিন্ন আন্তঃসংগঠন। বিদ্যালয়ের আন্তঃসংগঠনের মধ্যে স্কাউট, রেডক্রিসেন্ট এবং বিএনসিসি'র কার্যক্রম উল্লেখযোগ্য। এই তিন সংগঠন, বিশেষ করে বিএনসিসি কোরের সদস্যবৃন্দ প্রতি বছর বিজয় দিবসে কুচকাওয়াজে অংশগ্রহণ করে থাকে। এই তিন বাহিনী বিদ্যালয়ের বিভিন্ন অন্তর্বর্তি শৃঙ্খলা রক্ষা ছাড়াও বিভিন্ন জাতীয় ও বিশেষ পরিস্থিতি, দুর্যোগ মোকাবিলায় স্বেচ্ছাসেবক হিসেবেও দায়িত্ব পালন করে থাকে। এছাড়া বিদ্যালয়ের শিক্ষার্থীরা বিভিন্ন সময়ে বিচ্ছিন্নভাবে বিতর্ক প্রতিযোগিতায় অংশগ্রহণ করে।
ফলাফল
শিক্ষা কার্যক্রমের ফলাফল এই বিদ্যালয়ের বরাবই ঐতিহ্যগত। পূর্বের শিক্ষা পদ্ধতি থেকে বর্তমান শিক্ষা পদ্ধতিতে এ বিদ্যালয়ের ছাত্রদের সাফল্যে প্রশংসনিয়। ২০০১, ২০০২, ২০০৩, ২০০৪, ২০০৫, ২০০৬, ২০০৭, ২০০৮, ২০০৯, ২০১০, ২০১১, ২০১২, ২০১৩ এবং ২০১৪ সালের এসএসসিতে পাশের হার যথাক্রমে ৭৮.৩২%, ৭৭.৭৮%, ৭৫.৩২%, ৬৯.০১%, ৮৬.৬১%, ৮৪.৭৫%, ৮৩.০৯%, ৯১.৮৭%, ৯৬.৫৮%, ৯৯.১৫%, ৯৯.২৪%, ৯৯.২৮%, ৯৮.৯২% এবং ৯৬.৮৫%। ২০০২ সালে এসএসসিতে ১ জন, ২০০৪ সালে এসএসসিতে ৯ জন,২০০৫ সালে এসএসসিতে ১৭ জন,২০০৬ সালে এসএসসিতে ১০ জন, ২০০৭ সালে এসএসসিতে ১৬ জন, ২০০৮ সালে এসএসসিতে ১৪ জন, ২০০৯ সালে এসএসসিতে ৪৭ জন, ২০১০ সালে এসএসসিতে ২৭ জন, ২০১১ সালে এসএসসিতে ৩৬ জন, ২০১২ সালে এসএসসিতে ৩৯ জন, ২০১৩ সালে এসএসসিতে ৪৯ জন, ২০১৪ সালে এসএসসিতে ৫৩ জন শিক্ষার্থী জিপিএ-৫ অর্জন করে।২০১৪ সালের এসএসসি পরীক্ষায় সিলেট বোর্ডের প্রথম ২০টি স্কুলের মধ্যে স্কুলটি স্থান করে নেয়।
অনুষ্ঠানাদি
thumb|200px|left|বিদ্যালয়ের দ্বিতল বিশিষ্ট অডিটোরিয়াম(সাইফুর রহমান অডিটোরিয়াম) বিদ্যালয়ে প্রতি বছর বার্ষিক ক্রীড়া প্রতিযোগিতা, মিলাদ মাহফিল, সরস্বতী পূজা অনুষ্ঠিত হয়। এছাড়াও বিভিন্ন উৎসব ও জাতীয় দিবসে বিদ্যালয় প্রাঙ্গনে অনুষ্ঠিত হয় বিশেষ অনুষ্ঠান ও প্রতিযোগিতা। মিলাদ মাহফিল এবং ক্রীড়া প্রতিযোগিতায় বিজয়ীদের জন্য থাকে বিভিন্ন পুরস্কার। এছাড়া বাইরে থেকে আসা বিভিন্ন চ্যারিটি প্রোগ্রাম, বই মেলা, রেড ক্রিসেন্টের রক্ত সংগ্রহ অভিযান, আন্তঃস্কুল বিতর্ক প্রতিযোগিতাও বিদ্যালয় প্রাঙ্গনে অনুষ্ঠিত হয়ে থাকে।প্রতি নির্দিষ্ট সময়ের ব্যাবধানে নবাঙ্কুর নামে একটি বিদ্যালয়ের বার্ষিকী প্রকাশিত হয়।এছাড়াও প্রতি বছর নবম-দশম শ্রেণীরা শিক্ষার্থীরা এসএসসিতে অংশগ্রহণকারী বিদায়ী ছাত্রদের বিদায় উপলক্ষে আয়োজন করে থাকে বিদায় সংবর্ধনা ।এ সকল বিদায়ী শিক্ষার্থীদের জন্য বিদ্যালয় কর্তৃপক্ষ থেকে বিভিন্ন উপহার সামগ্রীর ব্যবস্থা করা হয়ে থাকে।
উল্লেখযোগ্য প্রাক্তন শিক্ষার্থী
thumb|200px|right|ব্রিটিশ শাসনামলে তৈরী করা টিন-শেডের শ্রেণীকক্ষ
অন্যান্য
বিদ্যালয়ে প্রতি শুক্রবার বাংলাদেশ উন্মুক্ত বিশ্ববিদ্যালয়ের(বাউবি)ক্লাস পরিচালিত হয়।বিদ্যালয়ের অডিটরিয়ামটি সামাজিক ও সাংস্কৃতিক কর্মকান্ডে ব্যবহৃত হয়। জেলার বিশ্ব সাহিত্য কেন্দ্রের শাখা এ বিদ্যালয়ে রয়েছে। এছাড়াও স্থানীয় বিভিন্ন প্রয়োজনেও (জানাযার নামায আদায় ইত্যাদি) স্থানীয় লোকজন এবং প্রশাসন বিদ্যালয়ের বড় মাঠটি ব্যবহার করে থাকেন। বিদ্যালয়ের মসজিদটি স্থানীয় জনসাধারনের নামাযের জন্য উন্মুক্ত থাকে।
বাঘা পুরানা
বাঘা পুরানা (Bagha Purana) ভারতের পাঞ্জাব রাজ্যের মোগা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে বাঘা পুরানা শহরের জনসংখ্যা হল ২১,৬১৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে বাঘা পুরানা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ভারতে দুর্ভিক্ষ
ভারতীয় উপমহাদেশ তথা বর্তমানের ভারত, পাকিস্তান ও বাংলাদেশে দুর্ভিক্ষ জীবনের একটি পৌনঃপুনিক বৈশিষ্ট্য ছিল। পৌরাণিক প্রমাণ বা আধুনিক ইতিহাস পর্যালোচানা করে দেখা যায় ভারতীয় উপমহাদেশে এই ২,৫০০ বছরে প্রায় ৯০ টি দুর্ভিক্ষ হয়েছে। সে গুলোর মধ্যে ১১-১৭ শতকেই অন্ততঃ ১৪ টি দুর্ভিক্ষ বা আকালের বিবরণে আধুনিক ইতিহাসে উল্লেখ আছে। অষ্টাদশ ও উনবিংশ শতাব্দীতেই এই দুর্ভিক্ষে অন্ততঃ ৬০ লক্ষ লোক মারা যায়। ১৭৫৭ সালে ২৩ জুন পলাশীতে নবাব সিরাজুদ্দৌলাকে পরাজিত করে কোম্পানি শাসনের শুরুতেই ১৭৭০ খ্রিস্টাব্দে (বাংলা ১১৭৬ সনে) বাংলায় যে দুর্ভিক্ষ হয়েছিল তা ছিয়াত্তরের মন্বন্তর নামে পরিচিত। জনসংখ্যা বৃদ্ধি ও উপনিবেশিক শাসন ব্যবস্থা এই দুর্ভিক্ষের মুল কারণ বলে বিবেচিত।
পর্তুগাল সোশালিস্টা
পর্তুগাল সোশালিস্টা (অর্গাও সেন্ট্রাল দো পার্তিদো সোশালিস্টা নামেও পরিচিত) পর্তুগালের লিসবনে প্রকাশিত একটি পর্তুগিজ ভাষার ত্রৈমাসিক পত্রিকা। পত্রিকাটি সমাজতান্ত্রিক দলের অঙ্গ।
ইতিহাস এবং প্রোফাইল
পর্তুগাল সোস্যালিস্টা ১৯৬৭ সালে প্রতিষ্ঠিত হয়েছিল। প্রকাশনাটি সাপ্তাহিক সংবাদপত্র হিসাবে শুরু হয়েছিল। এটি সোশ্যালিস্ট পার্টির অফিসিয়াল মিডিয়া আউটলেট। এটি ১৯৭৭ সালে একটি মাসিক ম্যাগাজিনে পরিণত হয়েছিল। তারপর পত্রিকাটি ত্রৈমাসিক ভিত্তিতে প্রকাশিত হতে শুরু করে। এর সদর দফতর লিসবনে। পত্রিকাটির পরিচালক হলেন সমাজতান্ত্রিক পার্টির পর্তুগিজ সংসদের সদস্য পেদ্রো দেলগাদো আলভেস।
ক্রিকেট সাউথ আফ্রিকা
ক্রিকেট সাউথ আফ্রিকা (Cricket South Africa) পেশাদার ও শৌখিন - উভয় ধরনের ক্রিকেট খেলায় দক্ষিণ আফ্রিকার সর্বোচ্চ পরিচালনা পরিষদ। প্রকৃতপক্ষে ১৯৯১ সালে এ সংস্থাটি দক্ষিণ আফ্রিকা ইউনাইটেড ক্রিকেট বোর্ড নামে প্রতিষ্ঠিত হয়েছিল। ২৯ জুন, ১৯৯১ তারিখে আন্তর্জাতিক ক্রিকেট কাউন্সিলের সদস্য পদ লাভ করে। জোহানেসবার্গ ভিত্তিক এ সংস্থার প্রধান নির্বাহী হিসেবে দায়িত্ব পালন করছেন গ্রেইম স্মিথ ও দক্ষিণ আফ্রিকা দলের কোচ হিসেবে রয়েছেন রাসেল ডোমিঙ্গো।
ইতিহাস
১৮৮৯ সালে সর্বপ্রথম দক্ষিণ আফ্রিকা ক্রিকেট দল আন্তর্জাতিক ক্রিকেটে অংশগ্রহণ করে। কিন্তু ঐ সময়কার খেলোয়াড়দের সম্পর্কে খুব কমই জানা গেছে। ১৯৭০ সাল পর্যন্ত দলটি ধারাবাহিকভাবে ইংল্যান্ড, অস্ট্রেলিয়া ও নিউজিল্যান্ডের বিপক্ষে অংশ নিয়েছিল। কিন্তু মে, ১৯৬১ সালে কমনওয়েলথ ত্যাগ করলে দক্ষিণ আফ্রিকাকে তৎকালীন ইম্পেরিয়াল ক্রিকেট কনফারেন্সের সভায় দলের সদস্যপদ বাতিল করা হয়। ১৯৬৪ সালে আইসিসি’র নিয়ম পরিবর্তন করা হয় ও অন্যান্য দেশকে সহযোগী সদস্যের মর্যাদা দেয়া হয়। কিন্তু দক্ষিণ আফ্রিকা কর্তৃপক্ষ থেকে পুনরায় সদস্যপদের জন্য আবেদন করা হয়নি। ১৯৪৮ সালে প্রবর্তিত বর্ণবাদ আইনের কারণে অ-শ্বেতাঙ্গ (কালো, ভারতীয়) কোন খেলোয়াড়কে দক্ষিণ আফ্রিকার পক্ষে টেস্ট খেলায় বিধি-নিষেধ আরোপ করা হয়। বর্ণবাদ বিরোধী আন্দোলন তুঙ্গে ওঠলে আইসিসি ১৯৭০ সালে সফরের ওপর নিষেধাজ্ঞা প্রদান করে।
ঘরোয়া ক্রিকেট
দক্ষিণ আফ্রিকায় তিনটি প্রধান ঘরোয়া ক্রিকেট প্রতিযোগিতা অনুষ্ঠিত হয়। সেগুলো হচ্ছে -
সচরাচর কমপক্ষে একাধিক প্রাদেশিক সহযোগী দল ও ছয়টি প্রথম-শ্রেণীর দল উপরিউক্ত প্রতিযোগিতাসমূহে অংশ নিয়ে থাকে।
ল্যাসেন কাউন্টি, ক্যালিফোর্নিয়া
ল্যাসেন কাউন্টি হল মার্কিন যুক্তরাষ্ট্রের ক্যালিফোর্নিয়া রাজ্যের উত্তর-পূর্ব অংশের একটি কাউন্টি। জনসংখ্যা ২০১ সালের আদমশুমারি অনুসারে ৩৪,৮৯৫ জন ছিল। কাউন্টি আসন এবং কাউন্টির একমাত্র কর্পোরেশন শহর হল সুসানভিল। ল্যাসেন কাউন্টি মাইক্রোপলিটান পরিসংখ্যান এলাকা সুসানভিল নিয়ে গঠিত। একটি প্রাক্তন কৃষিকাজ, খনি ও কাঠ ব্যবসার এলাকা, এর অর্থনীতি এখন একটি যুক্তরাষ্ট্রীয় ও দুটি রাজ্য কারাগারে কর্মসংস্থানের উপর নির্ভর করে; আগেরটি হেরলং এবং পরেরটি দুটি সুসানভিলে অবস্থিত। সুসানভিলের অর্ধেক প্রাপ্তবয়স্করা ২০০৭ সালে উক্ত সুবিধাগুলির একটি সুবিধায় কাজ করেছিল।
ইতিহাস
লাসেন কাউন্টি সেজেব্রাশ যুদ্ধ নামে পরিচিত দুই দিনের সংঘর্ষের পরে প্লুমাস ও শাস্তা কাউন্টির কিছু অংশ নিয়ে ১৮৬৪ সালের ১লা এপ্রিল,  গঠিত হয়েছিল, যাকে রূপ কাউন্টি যুদ্ধও বলা হয়, যেটি ১৮৬৩ সালের ১৫ই ফেব্রুয়ারি শুরু হয়েছিল। ক্যালিফোর্নিয়া সীমান্তে অনিশ্চয়তার কারণে, যে এলাকাটি এখন ল্যাসেন কাউন্টি, সেটি ১৮৫০-এর দশকের শেষের দিকে থেকে ১৮৬০-এর দশকের প্রথম দিকে নেভাদা-এর অনানুষ্ঠানিক নাটাকুয়া টেরিটরি ও  রূপ কাউন্টির অংশ ছিল।
ভূগোল
মার্কিন জনশুমারি দপ্তর অনুসারে, কাউন্টির মোট আয়তন ৪,৭২০ বর্গ মাইল (১২,২০০ বর্গ কিমি), যার মধ্যে ৪,৫৪১ বর্গ মাইল (১১,৭৬০ বর্গ কিমি) ভূমিভাগ ও ১৭৯ বর্গমাইল (৪৬০ বর্গ কিমি) (৩.৮%) জলভাগ। ল্যাসেন আগ্নেয়গিরি জাতীয় উদ্যানের একটি অংশ কাউন্টির পশ্চিম কোণে প্রসারিত।
জ্যাক রাসেল (ক্রিকেটার, জন্ম ১৮৮৭)
চার্লস আলবার্ট জর্জ জ্যাক রাসেল (Jack Russell; জন্ম: ৭ অক্টোবর, ১৮৮৭ - মৃত্যু: ২৩ মার্চ, ১৯৬১) এসেক্সের লেটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৩ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া কাউন্টি ক্রিকেটে এসেক্সের প্রতিনিধিত্ব করেছেন জ্যাক রাসেল। মূলতঃ ডানহাতে ব্যাটিংয়ে নামতেন। পাশাপাশি ডানহাতে স্লো মিডিয়াম বোলিংয়ে পারদর্শিতা দেখিয়েছেন তিনি।
প্রারম্ভিক জীবন
এসেক্সের প্রথমদিককার নিয়মিত উইকেট-রক্ষকের সন্তান ছিলেন রাসেল। এছাড়াও কেন্টের বোলার টিচ ফ্রিম্যান তার কাকাতো ভাই ছিলেন। ১৯০৮ সালে এসেক্সের পক্ষে খেললেও ১৯১৩ সালের পূর্ব-পর্যন্ত সফলতার মুখ দেখেননি। ঐ বছর তিনি ১,০০০ রান তুলেন। পরবর্তী তিন বছরও এ ধারা বহমান থাকে। ১৯২০ সালে লর্ডসে মিডলসেক্সের পক্ষে ১৯৭ রান তুলে শীর্ষমানের ব্যাটসম্যানের খ্যাতি পান। তার করা ২,৪৩২ রান জ্যাক হবস ও প্যাটসি হেনড্রেনের পর তৃতীয় সর্বোচ্চ ছিল।
১৯২২ সালে রাসেলের সেরা মৌসুম কাটে। তার করা ২,৫৭৫ রান নিজস্ব সেরা ছিল ও হবসের চেয়ে এগিয়ে থেকে শীর্ষ রান সংগ্রাহকে পরিণত হন ও লর্ডসে ১৬২ রান তুলেন।
১৯২৩ সালে অসুস্থতার কারণে রাসেলের খেলোয়াড়ী জীবনে ব্যাঘাত ঘটায়। জুনের শেষে দুই সপ্তাহ বিশ্রাম শেষে খেলতে নেমে তার ব্যাটিং গড় ৫২ থেকে ২৯.৭১ হয়ে যায়। ফলশ্রুতিতে প্রতিনিধিত্বমূলক সম্মাননার হিসেব-নিকেশ থেকে তাকে বাদ দেয়া হয় ও হার্বার্ট সাটক্লিফ ঐ বছর প্রতিনিধিত্বমূলক খেলোয়াড় হিসেবে নিজেকে প্রতিষ্ঠিত করেন। তাস্বত্ত্বেও ১৯২৫ সালে তিনি সাতটি সেঞ্চুরি করেন ও ২,০৮০ রান তুলেন। ১৯২৮ সালে ল্যাঙ্কাশায়ারের বিপক্ষে ১৩১ ও ১০৪ রান তুলেন। ঐ মৌসুমে ল্যাঙ্কাশায়ার উপর্যুপরি তৃতীয়বার কাউন্টি চ্যাম্পিয়নশীপের শিরোপা পায়।
খেলোয়াড়ী জীবন
ঘরোয়া ক্রিকেটে চমৎকার সফলতা লাভ করায় ১৯২০ সালের শীতকালে অ্যাশেজ সফরে নির্দ্বিধায় তাকে অন্তর্ভুক্ত করা হয়েছিল। অস্ট্রেলিয়ার শক্ত পিচে ইংল্যান্ডের পেশাদার বোলারেরা ব্যর্থ হওয়ায় পাঁচ টেস্টের সবগুলোতেই পরাজিত হয়েছিল তার দল। তবে সবগুলো খেলায় অংশ নিয়ে ৫৮.৪২ গড়ে রান তুলেছিলেন তিনি। তন্মধ্যে অ্যাডিলেডে ১৩৫ রানের মনোরম ইনিংস উপহার দেন। ১৯২০ সালের পর তার ব্যাটিং আরও শাণিত হয় ও দুই সেঞ্চুরি করেন তিনি।
খেলার ধরন
প্রথম বিশ্বযুদ্ধের পর কাউন্টি ক্রিকেটে অন্যতম শীর্ষস্থানীয় ব্যাটসম্যান হিসেবে নিজেকে প্রতিষ্ঠিত করেছিলেন। রাসেলের প্রধান শক্তি ছিল লেগ সাইডে খেলা। তবে অকার্যকর পিচেও সতর্কতার সাথে তার ব্যাটিংয়ের কার্যকারিতা উল্লেখ করার মতো ছিল।
ঘরোয়া প্রথম-শ্রেণীর ক্রিকেটে বিশাল সফলতার কারণে ১৯২৩ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।
ব্যক্তিগত জীবন
১৯২৯ সালে আঘাতে জর্জরিত ছিলেন। আরও এক মৌসুম খেলেন তিনি। অবসর নেয়ার পর কাউন্টি দলের কোচ মনোনীত হন ও পরবর্তীকালে গ্রাউন্ডসম্যান হন। ১৯৪৯ থেকে মৃত্যুর পূর্ব-পর্যন্ত প্রথম পেশাদার ক্রিকেটার হিসেবে এমসিসির সদস্য ছিলেন তিনি।
ভূলবশতঃ তার খেলোয়াড়ী জীবনে আলবার্ট চার্লস রাসেল নামে লেখা হয়েছিল। ২৩ মার্চ, ১৯৬১ তারিখে লেটনস্টোনের হুইপস ক্রসে তার দেহাবসান ঘটে।
ইন্দোনেশীয় রন্ধনশৈলী
ইন্দোনেশীয় রন্ধনশৈলী বিশ্বের সবচেয়ে পরিবর্তনশীল এবং বর্ণিল খাবারের সমাহার যা তীব্র স্বাদে পূর্ণ। এটি বৈচিত্রপূর্ণ কারণ ইন্দোনেশিয়া পৃথিবীর বৃহত্তম দ্বীপপুঞ্জ। ৩০০ টিরও বেশি নৃতাত্ত্বিক গোষ্ঠী ইন্দোনেশিয়ায় বাস করে । এখানে অনেক আঞ্চলিক রান্না বিদ্যমান। যেগুলোতে আদিবাসী সংস্কৃতি এবং বিদেশী প্রভাবের উপর ভিত্তি করে গড়ে উঠেছে। ইন্দোনেশিয়ার প্রায় ৫২৫০ টি প্রচলিত রেসিপি রয়েছে, যার মধ্যে ৩০ টিকে সবচেয়ে গুরুত্বপূর্ণ বলে মনে করা হয়। চাল, নুডল এবং স্যুপ খাবারের সমন্বয়ে  ইন্দোনেশীয় রন্ধনশৈলী বিকশিত হয়েছে।
২০১১ সালে ইন্দোনেশীয় রান্না বিশ্বব্যাপী স্বীকৃতি লাভ করতে শুরু করে। যার মধ্যে তিনটি জনপ্রিয় খাবারের তালিকা 'বিশ্ব এর ৫০ সর্বাপেক্ষা সুস্বাদু খাবার (পাঠক ভোটে) 'এর তালিকায় স্থান করে। এটা ছিলো সিএনএন ইন্টারন্যাশনাল কর্তৃক অনুষ্ঠিত ৩৫,০০০ লোকের বিশ্বব্যাপী অনলাইন জরিপ। রেনড্যাং তালিকার শীর্ষে, দ্বিতীয় স্থানে নসি গোরেং এবং চতুর্দশ স্থানে স্যাতে জায়গা করে নেয়. ।
ইন্দোনেশীয় রান্না বিভিন্ন অঞ্চলের দ্বারা পরিবর্তিত হয় এবং বিভিন্ন প্রভাব রয়েছে । উদাহরণস্বরূপ সুমাত্রা রন্ধনপ্রণালীতে মধ্যপ্রাচ্য এবং ভারতীয় রন্ধনশৈলীর প্রভাব রয়েছে। মাংস এবং সব্জির বিশেষ ব্যবহার লক্ষ্য করা যায়। অন্যদিকে জাভানীয় রন্ধনপ্রণালী মূলত আদিবাসী ঘেঁষা, যাতে কিছুটা চীনা প্রভাব পরিলক্ষিত হয়। পূর্ব ইন্দোনেশীয়দের কুইজিন পলিনেশিয়ান এবং মেলানেশিয়ান খাবারের মতো। ইন্দোনেশীয় রন্ধনশৈলীতে চীনা রন্ধনশৈলীর উপাদান দেখা যায়। যেমন নুডলস, মাংসের বল এবং স্প্রিং রোলস ইত্যাদি।
ইন্দোনেশীয় রন্ধনপ্রণালী প্রায়ই জটিল সুগন্ধি, নির্দিষ্ট উপাদান এবং বাম্বু মশলা মিশ্রণ থেকে তৈরী হয়। ইন্দোনেশীয় খাবার পূর্ণতা পায় সমৃদ্ধ স্বাদে; প্রায়শই সুস্বাদু, গরম এবং মসলাযুক্ত হিসাবে বর্ণিত হয় এবং মিষ্টি, লবণাক্ত, খরা এবং তিক্ত মৌলিক বৈশিষ্ট্যের এক স্পষ্ট সমন্বয়। বেশিরভাগ ইন্দোনেশীয় খাবার ঝাল এবং মসলাযুক্ত খাবার। ইন্দোনেশিয়ার সাতটি প্রধান রান্নার পদ্ধতি হচ্ছে ভাজা, গ্রিলিং, রোস্টিং, ড্রাই রোস্টিং রোস্টিং, সাউটিং, ফোটানো এবং স্টিমিং।
কিছু জনপ্রিয় ইন্দোনেশীয় খাবার যেমন নসি গোরেং, গডো-গডো , স্যাটে এবং সোটো দেশের সর্বত্র তৈরী হয় এবং জাতীয় খাবার হিসাবে বিবেচিত। ইন্দোনেশিয়ার আনুষ্ঠানিক জাতীয় খাবার হচ্ছে টুমপেং। ইন্দোনেশিয়ার পর্যটন ও ক্রিয়েটিভ ইকোনমি মন্ত্রণালয় ২০১৪ সালে খাবারটিকে নির্বাচন করে কারণ খাবারটি ইন্দোনেশিয়ার বিভিন্ন রান্নার ঐতিহ্যের সমন্বয় করেছে। আজকের দিনে ইন্দোনেশিয়াতে উৎপন্ন কিছু জনপ্রিয় খাবার এখন প্রতিবেশী দেশ মালয়েশিয়া ও সিঙ্গাপুরের সাধারণ খাবারের পরিণত হয়েছে। মালয়েশিয়া ও সিঙ্গাপুরে ইন্দোনেশীয় খাবার যেমন সাটে, গরুর মাংসের রেন্ড্যাং, এবং স্যাম্বাল জনপ্রিয়। সোয়ে-ভিত্তিক পদ যেমন টফু ও টেমপেও খুব জনপ্রিয়। টেমপেহকে জাভার আবিষ্কার হিসাবে বিবেচনা করা হয়।
জাতীয় অর্থোপেডিক হাসপাতাল ও পুনর্বাসন প্রতিষ্ঠান
জাতীয় অর্থোপেডিক হাসপাতাল ও পুনর্বাসন প্রতিষ্ঠান (নিটোর) বাংলাদেশের রাজধানী ঢাকা শের-এ-বাংলা নগরে অবস্থিত একটি অর্থোপেডিক হাসপাতাল। এর মধ্যে স্নাতক ও স্নাতকোত্তর ইনস্টিটিউট রয়েছে। আগে এই প্রতিষ্ঠানের তত্বাবধানে কৃত্তিম অঙ্গ তৈরি ও সংযোজন করা হতো। ১৯৭২ সালে শহীদ সোহরাওয়ার্দী হাসপাতালে অস্থায়ী ভাবে পঙ্গু হাসপাতালের কার্যক্রম শুরু হয়েছিল। উদ্দেশ্য ছিল জরুরী ভিত্তিতে আহত মুক্তিযোদ্ধাদের চিকিৎসা করা। এটির প্রতিষ্ঠাতা পরিচালক ছিলেন বিদেশি চিকিৎসক ডক্টর আরজে গাষ্টন। ২০০২ সালের অক্টোবরে ইনস্টিটিউটের নাম পরিবর্তন করে জাতীয় অর্থোপেডিক হাসপাতাল ও পুনর্বাসন প্রতিষ্ঠান (নিটোর) করা হয়। নিটোর পূর্বে ঢাকা বিশ্ববিদ্যালয় এবং বর্তমানে বঙ্গবন্ধু শেখ মুজিব মেডিকেল বিশ্ববিদ্যালয় অনুমোদিত।
এখানে মাস্টার অফ সার্জারি (এমএস) (অর্থোপেডিক্স) এবং ডি আর্থো. ডিগ্রি প্রদান করা হয়। নিটোর বাংলাদেশ মেডিকেল অ্যান্ড ডেন্টাল কাউন্সিল স্বীকৃত প্রতিষ্ঠান।
বেইসহোর সেন্টিনেল
বেইসহোর সেন্টিনেল ক্যানসাসের বেইসহোরের স্থানীয় সাপ্তাহিক পত্রিকা ছিল। কাগজটি শুরু করেছিল বোনার স্প্রিংসের মাইক বেল এবং পল ম্যাসির মালিকানাধীন ছিল। পত্রিকাটির একটি অনলাইন উপস্থিতি বজায় রাখে।
টেংরাগিরি বন্যপ্রাণী অভয়ারণ্য
টেংরাগিরি বন্যপ্রাণ অভয়ারণ্য বা টেংরাগিরি বন্যপ্রাণী অভয়ারণ্য বাংলাদেশের বরগুনা জেলায় অবস্থিত একটি বন্যপ্রাণের অভয়ারণ্য। এর স্থানীয় নাম ফাতরার বন ও অনেকের কাছে পাথরঘাটার বন কিংবা হড়িণঘাটার বন নামে পরিচিত। ২০১০ সালের ২৪ অক্টোবর এটি প্রতিষ্ঠিত হয়। সুন্দরবনের পর এটিই দেশের দ্বিতীয় বৃহত্তম শ্বাসমূলীয় বনাঞ্চল। ৪০৪৮.৫৮ হেক্টর জমি নিয়ে এই বন্যপ্রাণী অভয়ারণ্যটি গঠিত।
উদ্ভিদ
ফাতরার বন প্রাকৃতিকভাবে সৃষ্ট। এই বন বিভিন্ন গাছপালায় সমৃদ্ধ। কেওড়া, গরাণ, গেওয়া, ওড়া প্রভৃতি শ্বাসমূলীয় গাছ হচ্ছে এই বনের প্রধান গাছ।
প্রাণী
ফাতরার বনে দেখা মেলে চিত্রা হরিণ, বানর, কুমির, বন বিড়াল, বন্য শুকর ইত্যাদি বন্যপ্রাণী। লাল বনমোরগ সহ হরেক প্রজাতির পাখিরও দেখা মেলে ফাতরার বনে। আরও আছে গুঁইসাপ আর বিভিন্ন প্রকার সাপ। সুন্দরবনের খুব কাছে হলেও এ বনে এখন পর্যন্ত বাঘের দেখা মেলেনি। তবে বর্তমানে হরিণ, বানর, অজগর সাপ ইত্যাদি প্রাণী খুব কম দেখা যায়। আর লোকালয়ে সাধারনত কাঁকড়া, বড় গুইসাপ, ব্যাঙ, চিড়িং মাছ প্রভৃতি এবং গভীরে বনে শিয়াল, বন্য শূকর, বানর ইত্যাদির দেখা মেলে। আর এখানে অত্যন্ত কম পরিমাণে মেছো বাঘ আছে। মানুষের অধিক প্রবেশ ও বন ধ্বংসের কারণে এই জীববৈচিত্র হুমকির মুখে।
শকুনের নিরাপদ এলাকা
শকুনের নিরাপদ এলাকা-২ তফসিল অনুসারে টেংরাগিরি বন্যপ্রাণ অভয়ারণ্য শকুনের জন্য নিরাপদ বলে ঘোষিত।
দ্য মজলিস
দ্য মজলিস: ভয়েস অব ইসলাম (The Majlis: Voice of Islam) দক্ষিণ আফ্রিকার কেপ টাউন থেকে ইংরেজি ভাষায় প্রকাশিত একটি অতিরক্ষণশীল মাসিক ইসলামি পত্রিকা। ১৯৭৬ সালে দেওবন্দি আলেম আহমদ সাদেক দেসাই এটি প্রতিষ্ঠা করেন। মজলিসুল উলামা দক্ষিণ আফ্রিকা এটি প্রকাশ করে থাকে।
বর্ণনা
নেলসন ম্যান্ডেলার মুক্তির পর ১৯৯৪ সালে দক্ষিণ আফ্রিকার জাতীয় নির্বাচনের আগে দেসাই ৭টি নিবন্ধের একটি সিরিজ প্রকাশ করেন যেখানে তিনি কঠোর ভাষায় গণতান্ত্রিক রাজনীতির সমালোচনা করেছেন। তিনি ইসহাক ফরিদের মত আধুনিক গণতান্ত্রিক মতবাদের সমর্থক পণ্ডিতদের সরাসরি আক্রমণ করেন। তার মতে মুসলমানদের নাস্তিক, সেকুলারদের "কুফফার পলিটিক্স"-এ জড়ানো উচিত নয়। তিনি দক্ষিণ আফ্রিকায় মসজিদে ইমামতি করতে যাওয়া আমিনা ওয়াদুদকে মুরতাদ ফতোয়া দেন।
পুল বঙ্গাশ মেট্রো স্টেশন
পুল বঙ্গাশ মেট্রো স্টেশন দিল্লি মেট্রোর রেড লাইনে অবস্থিত। এই মেট্রো স্টেশনে এটিএম পরিষেবা উপলব্ধ।
হুয়ান মাতা
হুয়ান মানুয়েল মাতা গার্সিয়া (Juan Mata, ; জন্ম: ২৮ এপ্রিল ১৯৮৮; হুয়ান মাতা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
১৯৯৮–৯৯ মৌসুমে, মাত্র ১০ বছর বয়সে, স্পেনীয় ফুটবল ক্লাব রেয়াল ওভিয়েদোর যুব পর্যায়ের হয়ে খেলার মাধ্যমে মাতা ফুটবল জগতে প্রবেশ করেছেন এবং পরবর্তীকালে রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৬–০৭ মৌসুমে, স্পেনীয় ক্লাব রিয়াল মাদ্রিদ কাস্তিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র এক মৌসুম অতিবাহিত করেছেন। অতঃপর ২০০৭–০৮ মৌসুমে তিনি বিনামূল্যে ভালেনসিয়ায় যোগদান করেছেন, এই দলের হয়ে তিনি ২০০৭–০৮ কোপা দেল রেই-এর শিরোপা জয়লাভ করেছেন। ভালেনসিয়ার হয়ে প্রথম মৌসুমেই তিনি ক্লাবের সেরা যুব খেলোয়াড় নির্বাচিত হয়েছেন। ভালেনসিয়ায় ৪ মৌসুম অতিবাহিত করার পর প্রায় ২৭ মিলিয়ন ইউরোর বিনিময়ে ইংরেজ ক্লাব চেলসির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৫ ম্যাচে ৩৩টি গোল করেছেন। ২০১৩–১৪ মৌসুমে, তিনি প্রায় ৪৫ মিলিয়ন ইউরোর বিনিময়ে চেলসি হতে আরেক ইংরেজ ক্লাব ম্যানচেস্টার ইউনাইটেডে যোগদান করেছেন।
২০০৪ সালে, মাতা স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত স্পেনের বয়সভিত্তিক দলের হয়ে খেলার পর, তিনি ২০০৯ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৪১ ম্যাচে ১০টি গোল করেছেন। তিনি স্পেনের হয়ে এপর্যন্ত ২টি ফিফা বিশ্বকাপ (২০১০ এবং ২০১৪), উয়েফা ইউরো ২০১২ এবং ২টি ফিফা কনফেডারেশন্স কাপে (২০০৯ এবং ২০১৩) অংশগ্রহণ করেছেন, যার মধ্যে ২০১০ এবং ২০১২ সালে ভিসেন্তে দেল বোস্কের অধীনে ফিফা বিশ্বকাপ এবং উয়েফা ইউরোপীয় চ্যাম্পিয়নশিপের শিরোপা জয়লাভ করেছেন।
ব্যক্তিগতভাবে, মাতা বেশ কিছু পুরস্কার জয়লাভ করেছেন, যার মধ্যে ২০১১ উয়েফা ইউরোপীয় অনূর্ধ্ব-২১ চ্যাম্পিয়নশিপের সেরা খেলোয়াড় এবং টানা দুই মৌসুম চেলসির বর্ষসেরা খেলোয়াড়ের পুরস্কার অন্যতম। দলগতভাবে, মাতা এপর্যন্ত ১২টি শিরোপা জয়লাভ করেছেন, যার মধ্যে ১টি ভালেনসিয়ার হয়ে, ৩টি চেলসির হয়ে, ৪টি ম্যানচেস্টার ইউনাইটেডের হয়ে এবং ৪টি স্পেনের হয়ে জয়লাভ করেছেন।
প্রারম্ভিক জীবন
হুয়ান মানুয়েল মাতা গার্সিয়া ১৯৮৮ সালের ২৮শে এপ্রিল তারিখে স্পেনের বুর্গোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাতা স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯, স্পেন অনূর্ধ্ব-২০, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেন অনূর্ধ্ব-১৯ দলের হয়ে তিনি পোল্যান্ডে অনুষ্ঠিত ২০০৬ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল স্কটল্যান্ড অনূর্ধ্ব-১৯ দলকে ২–১ গোলের ব্যবধানে পরাজিত করে উক্ত প্রতিযোগিতার ইতিহাসে ষষ্ঠবারের মতো শিরোপা ঘরে তুলতে সক্ষম হয়েছিল। এই আসরে তিনি ৫ ম্যাচে ৪ গোল করেছেন। এক বছর পর তিনি ২০০৭ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে উরুগুয়ে এই প্রতিযোগিতার কোয়ার্টার-ফাইনাল থেকে বিদায় নিয়েছিল। মাতা এই আসরে ৪ ম্যাচে ২টি গোল করেছেন। ২০১১ সালে তিনি স্পেন অনূর্ধ্ব-২১ দলের হয়ে হয়ে ২০১১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল সুইজারল্যান্ড অনূর্ধ্ব-২১ দলকে ২–০ গোলের ব্যবধানে পরাজিত করে উক্ত প্রতিযোগিতার ইতিহাসে তৃতীয়বারের মতো শিরোপা ঘরে তুলতে সক্ষম হয়েছিল। এই আসরে তিনি ৫ ম্যাচে ২টি গোল করেছেন। মাতা লন্ডনে অনুষ্ঠিত ২০১২ গ্রীষ্মকালীন অলিম্পিকের জন্য ২০১২ সালের জুলাই মাসে প্রকাশিত স্পেন অনূর্ধ্ব-২৩ দলে স্থান পেয়েছিলেন;  যেখানে তিনি ৩ ম্যাচে অংশগ্রহণ করেছেন। স্পেনের বয়সভিত্তিক দলের হয়ে তিনি ৪৬ ম্যাচে অংশগ্রহণ করে ২৩টি গোল এবং ২টি শিরোপা জয়লাভ করেছেন।
২০০৯ সালের ২৮শে মার্চ তারিখে, মাত্র ২০ বছর ১১ মাস বয়সে, বাম পায়ে ফুটবল খেলায় পারদর্শী মাতা তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। উক্ত ম্যাচের ৬৩তম মিনিটে কেন্দ্রীয় আক্রমণভাগের খেলোয়াড় দাভিদ ভিয়ার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ৬ নম্বর জার্সি পরিধান করেছেন। ম্যাচটি স্পেন ১–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ৫ মাস ১২ দিন পর, স্পেনের জার্সি গায়ে প্রথম গোলটি করেন; ৯ই সেপ্টেম্বর তারিখে, এস্তোনিয়ার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  স্পেনের হয়ে অভিষেকের বছরে মাতা সর্বমোট ৭ ম্যাচে ৩টি গোল করেছেন।
মাতা দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য ভিসেন্তে দেল বোস্কের অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ২১শে জুন তারিখে, তিনি হন্ডুরাসের বিরুদ্ধে গ্রুপ পর্বে নিজেদের দ্বিতীয় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন,   যা উক্ত বিশ্বকাপে তার একমাত্র ম্যাচ ছিল। এই আসরের ফাইনাল স্পেন নেদারল্যান্ডসকে অতিরিক্ত সময়ে ১–০ গোলের ব্যবধানে পরাজিত করে প্রথমবারের মতো শিরোপা ঘরে তুলতে সক্ষম হয়েছে। অতঃপর মাতা ২০১৪ ফিফা বিশ্বকাপের জন্য প্রকাশিত স্পেনের ২৩ সদস্যের চূড়ান্ত দলে অন্তর্ভুক্ত হন।   ২০১৪ সালের ২৩শে জুন তারিখে, অস্ট্রেলিয়ার বিরুদ্ধে ম্যাচে তিনি ফিফা বিশ্বকাপে তার প্রথম গোলটি করেছেন।   বিশ্বকাপের এই আসরেও তিনি মাত্র এক ম্যাচে অংশগ্রহণ করলেও ১টি গোল করেছেন।
রাজিব কাপুর
রাজীব কাপুর (২৫ আগস্ট ১৯৬২ - ৯ ফেব্রুয়ারি ২০২১) একজন ভারতীয় চলচ্চিত্র অভিনেতা, প্রযোজক, পরিচালক এবং কাপুর পরিবারের সদস্য ।
পেশাগত জীবন
রাজীব ১৯৮৩ সালে এক জান হৈ হামে অভিনয়ের মাধ্যমে আত্মপ্রকাশ করেছিলেন। তিনি ১৯৮৫ সালে তার বাবার শেষ পরিচালনায় রাম তেরি গঙ্গা মাইলির প্রধান চরিত্রে অভিনয় করেছিলেন। তিনি অন্যান্য বেশ কয়েকটি ছবিতে অভিনয় করেছিলেন যার মধ্যে সবচেয়ে উল্লেখযোগ্য হলেন আসমান (১৯৮৪), লাভার বয় (১৯৮৫), জবারডাস্ট (১৯৮৫) এবং হাম টু চালে পারদেস (১৯৮৮)। ১৯৯০ সালে জিম্মাদারে তিনি তার শেষ চলচ্চিত্রের উপস্থিতি তৈরি করেন যার পর তিনি প্রযোজনা ও পরিচালনার দিকে মনোনিবেশ করেন।
তার প্রযোজিত হেনা ১৯৯১ সালে তার ভাই রণধীর পরিচালিত এবং ১৯৯৬ সালে তিনি বাণিজ্যিকভাবে অসফল মাধ্যমে তার পরিচালক আত্মপ্রকাশ প্রেম ঘণ্টা, যেটাকে তাঁর ভাই অভিনয় করেন ঋষি এবং মাধুরী দীক্ষিত । ১৯৯৯ সালে তিনি আ আব লাউট চলেন প্রযোজনা করেছিলেন যা তাঁর ভাই ishষি পরিচালিত হয়েছিল। তার পর থেকে তিনি চলচ্চিত্র নির্মাণ বা পরিচালনায় সক্রিয় ছিলেন না। ২০০১ সালে তিনি স্থপতি  আরতি শেব্রাওয়ালকে বিয়ে করেন। তিনি একটি আইন দৃঢ় এ প্যারালিগাল হিসেবে ভন এ কাজ করেন ।
স্বয়ং
রাজ কাপুর (১৯৮৭)
বেক্সিমকো
বাংলাদেশ এক্সপোর্ট ইমপোর্ট কোম্পানি লিমিটেড বা বেক্সিমকো হলো একটি বাংলাদেশী বহুজাতিক নিয়ন্ত্রক কোম্পানি।কোম্পানিটি ১৯৭০ এর দশকে প্রতিষ্ঠিত হয়। এটি বাংলাদেশের সবচেয়ে বড় সমন্বিত কোম্পানি। দেশের স্টক এক্সচেঞ্জের বাজার মূলধনের সবচেয়ে বৃহৎ অংশ এই কোম্পানির।বর্তমানে এর পণ্য সমূহ প্রায় ৫৫ টি দেশে রপ্তানি করা হয়। পূর্ব ইউরোপ এবং দক্ষিণ এশিয়ার বিভিন্ন জায়গায় এর বস্ত্র বিপণনকেন্দ্র আছে।
ইতিহাস
কোম্পানিটি বাংলাদেশের স্বাধীনতার ঠিক পরে, ১৯৭২ সালে দুই ভাই এ.এস.এফ. রহমান এবং সালমান এফ রহমান দ্বারা প্রতিষ্ঠিত হয়েছিল। তাদের পরিবার আগে পাটের ব্যবসায় নিয়োজিত ছিল। সত্তরের দশকের গোড়ার দিকে পাট কারখানা জাতীয়করণ করা হয়। ১৯৭০ এবং ১৯৮০ এর দশকের শেষের দিকে মুক্ত বাজার সংস্কারের মাধ্যমে পরিবারটি তাদের অনেক ব্যবসা পুনরুদ্ধার করে।
১৯৭০ এর দশকের শুরু থেকে, বেক্সিমকো শিল্প ও ব্যবসায়িক খাতে অগ্রগামী হয়। বর্তমানে এটির ফার্মাসিউটিক্যালস, সিরামিকস, নবায়নযোগ্য শক্তি, টেক্সটাইল, এলপিজি, খাদ্য ও পানীয়, স্যাটেলাইট থেকে হোম টেলিভিশন, পিপিই, মিডিয়া, আইসিটি, রিয়েল এস্টেট, আর্থিক পরিষেবা এবং ভ্রমণ ও পর্যটন সহ বিস্তৃত শিল্পে বিনিয়োগ রয়েছে।
২০০৫ সালে, বেক্সিমকো ফার্মা লন্ডন স্টক এক্সচেঞ্জের বিকল্প বিনিয়োগ বাজারে তালিকাভুক্ত প্রথম বাংলাদেশী কোম্পানি হয়ে ওঠে। বেক্সিমকো পাকিস্তানের করাচিতে ইয়েলো পোশাকের ব্র্যান্ড চালু করার সাথে সাথে তার প্রথম বিদেশী খুচরা আউটলেটও খুলে। ইয়েলো এর পর থেকে বেশ কয়েকটি বাংলাদেশী এবং পাকিস্তানি শহরে বিস্তৃত হয়েছে। ২০০৯ সালে, শাইনপুকুর সিরামিক রাশিয়ার মস্কোতে একটি শোরুম খুলেছিল। ২০১০ সালে, কোম্পানিটি আইএফআইসি ব্যাংক, জিএমজি এয়ারলাইনস, দ্য ইন্ডিপেনডেন্ট সংবাদপত্র এবং ইউনিক হোটেল এবং রিসোর্ট সহ বেশ কয়েকটি বড় বাংলাদেশী ব্যবসায় অংশীদারিত্ব অর্জন করে।
কোম্পানিটির আওয়ামী লীগের সঙ্গে ঘনিষ্ঠ যোগাযোগ আছে বলে মনে করা হয়। সালমান এফ রহমান বর্তমানে আওয়ামী লীগ থেকে নির্বাচিত একজন সাংসদ ও আওয়ামী লীগ সভানেত্রী ও প্রধানমন্ত্রী শেখ হাসিনার উপদেষ্টা।
প্রতিষ্ঠানের প্রধান কর্মকর্তাগণ
সালমান এফ রহমান, ভাইস চেয়ারম্যান
শায়ান এফ রহমান, বোর্ড উপদেষ্টা
শাহরিয়ার রহমান, বোর্ড উপদেষ্টা
এবিএস রহমান, গ্রুপ ডিরেক্টর
ইকবাল আহমেদ, গ্রুপ ডিরেক্টর
সামি ওয়াদুদ, গ্রুপ ডিরেক্টর
আজমল কবির, গ্রুপ ডিরেক্টর
নাজমুল হাসান পাপন, গ্রুপ ডিরেক্টর এবং সিইও (ফার্মাসিউটিক্যালস)
সৈয়দ নাভেদ হোসেন, গ্রুপ ডিরেক্টর এবং সিইও (টেক্সটাইল)
ও কে চৌধুরী, গ্রুপ ডিরেক্টর এবং সিইও (পাওয়ার অ্যান্ড ইঞ্জিনিয়ারিং)
হুমায়ুন কবির এফসিএ, সিইও (সিরামিকস)
এম শামসুর রহমান, সিইও (মিডিয়া)
শাহ এ সারওয়ার, ব্যবস্থাপনা পরিচালক ও প্রধান নির্বাহী কর্মকর্তা (আইএফআইসি ব্যাংক)
মৃণাল রায়, সিইও (পেট্রোলিয়াম)
এম আসাদ উল্লাহ এফসিএস, নির্বাহী পরিচালক ও কোম্পানি সচিব
ডেল্টা ১ মেট্রো স্টেশন
ডেল্টা ১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
নটিসেল
নটিসেল একটি অনলাইন সংবাদপত্র, যা পুয়ের্তো রিকো সম্পর্কিত সংবাদকে কভার করে। পত্রিকাটি সান জুয়ান ভিত্তিক এবং উদ্যোক্তা ও প্রাক্তন বেসবল খেলোয়াড় আলফ্রেডো এসকেলেরার মালিকানাধীন। এটা প্রতিষ্ঠিত হয়েছিল অস্কার সেরানো ও ওমায় সোসা পাসকুল কর্তৃক, যারা যথাক্রমে সিনিয়র বিষয়বস্তু পরিচালক এবং সিনিয়র ব্যবস্থাপনা পরিচালক হিসাবেও দায়িত্ব পালন করেছেন।
রাজেশ লাহানু কাশিওয়ার
ফেব্রুয়ারি ২০১২ সালে, তিনি ভান্ডারা জেলা পরিষদের সদস্য ছিলেন যিনি একোদি জেলা পরিষদ নির্বাচনী এলাকার প্রতিনিধিত্ব করেন।
কিটি থংলঙ্গ্যা
কিটি থংলঙ্গ্যা (৬ অক্টোবর ১৯২৮ - ১২ ফেব্রুয়ারি ১৯৭৪ ) হলেন একজন বিশিষ্ট থাই স্তন্যপায়ী ও পাখিবিজ্ঞানী। খুব সম্ভবত দুইটি বিপদাপন্ন প্রজাতি আবিষ্কারের মাধ্যমে তিনি খ্যাতি অর্জন করে।
জীবনী
কিটি থংলঙ্গ্যা ১৯২৮ খ্রিষ্টাব্দের ৬ অক্টোবর থাইল্যান্ডের ব্যাংককে জন্মগ্রহণ করেন। তিনি ১৯৫৩ খ্রিষ্টাব্দে ব্যাংককের চুলালংকর্ণ বিশ্ববিদ্যালয় থেকে জীববিজ্ঞানে উচ্চতর ডিগ্রি অর্জন করেন। পরবর্তীকালে তিনি জাতীয় বিজ্ঞান সোসাইটি কর্তৃক প্রতিষ্ঠিত একটি জাদুঘরে জীববিজ্ঞানী হিসেবে কাজে যোগ দেন। এরপর ১৯৫৬ খ্রিষ্টাব্দে তিনি থাই কনজার্ভেশন সোসাইটিতে (থাই সংরক্ষণ সম্প্রদায়) স্থানান্তরিত হন। ১৯৬৫ সালে কিটি থংলঙ্গ্যা থাই ন্যাশনাল রেফারেন্স কালেকশন-এর কিউরেটর নিযুক্ত হন।
কর্মজীবন
কিটি থংলঙ্গ্যা জন এডওয়ার্ডস হিলের সাথে ১৯৭৩ খ্রিষ্টাব্দে বিশ্বের ক্ষুদ্রতম বাদুড় প্রজাতি তথা বিশ্বের ক্ষুদ্রতম স্তন্যপায়ী প্রাণী কিটির শূকর-নাসা বাদুড় (বৈজ্ঞানিক নাম: Craseonycteris thonglongyai) আবিষ্কার করেন। তবে গুরুতর হার্ট অ্যাটাকের কারণে কিটি থংলঙ্গ্যা অকস্মাৎ মৃত্যুবরণ করলে তাঁর ব্রিটিশ সহকর্মী জন এডওয়ার্ড হিল বাদুড়ের আনুষ্ঠানিক বর্ণনা করেন। জন হিল আবিষ্কর্তা কিটি থংলঙ্গ্যার স্মরণে তার নামে বাদুড় প্রজাতির নামকরণ করেন। তিনি ১৯৭২ খ্রিষ্টাব্দে সালিম আলীর কলা বাদুড় (বৈজ্ঞানিক নাম: Latidens salimalii) নামে আরেকটি বাদুড় প্রজাতি আবিষ্কার করেন, যা অত্যন্ত বিরল। বাদুড়ের এই প্রজাতিটিকে পূর্বে ভারতীয় সংগ্রহশালায় ক্ষুদ্র-নাসা কলা বাদুড় নামে ভুল বর্ণনা করা হতো। কিটি থংলঙ্গ্যা এই প্রজাতিকে পুনরায় বর্ণনা করেন এবং ভারতীয় পক্ষীবিজ্ঞানী সালিম আলীর নামে এর নামকরণ করেন।
পক্ষীবিজ্ঞানের ক্ষেত্রে কিটি থংলঙ্গ্যার আবিষ্কারগুলোর মধ্যে সবচেয়ে পরিচিত হলো সাদা চোখের নদী মার্টিন (বৈজ্ঞানিক নাম: Pseudochelidon sirintarae), যা তিনি ১৯৬৯ সালে আবিষ্কার করেন। থংলঙ্গ্যা রাজকুমারী সিরিন্ধর্ন থেপ্রাতনসুদার স্মরণে এই বৃহৎ সোয়ালো পাখির নামকরণ করেন। পাখিটিকে তিনি থাইল্যান্ডের মধ্যাঞ্চলের একটি হ্রদে শীতার্ত অবস্থায় খুঁজে পান। তবে এর আবাসস্থল বা প্রজননস্থল এখনও অজানা। পাখিটি বর্তমানে বিলুপ্ত বলে ধারণা করা হয়।
কিটি থংলঙ্গ্যা ১৯৭২ খ্রিষ্টাব্দের ডিসেম্বর মাসে ম্যাকং খঞ্জনের (বৈজ্ঞানিক নাম: Motacilla samveasna) দুইটি নমুনা সংগ্রহ করেন, যা থাইল্যান্ডে উক্ত প্রজাতির প্রথম আবিষ্কার হিসেবে গণ্য করা হয়।
তিনি “ব্যাটস ফ্রম থাইল্যান্ড অ্যান্ড কম্বোডিয়া” (“থাইল্যান্ড ও কম্বোডিয়ার বাদুড়”) গ্রন্থের সহ-লেখক হিসেবে কাজ করেন। পরবর্তীকালে তিনি থাইল্যান্ডের বাদুড় প্রজাতির শ্রেণীবিন্যাসগত পর্যবেক্ষণ বা গবেষণা শুরু করেন, যা তার মৃত্যুর পর “দ্য ব্যাটস অ্যান্ড ব্যাট'স প্যারাসাইটস অব থাইল্যান্ড” (“থাইল্যান্ডের বাদুড় ও বাদুড়ের পরজীবী”) নামে গ্রন্থাকারে প্রকাশিত হয়।
ফাগুওয়ারা
ফাগুওয়ারা (Phagwara) ভারতের পাঞ্জাব রাজ্যের কাপুরথালা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৪ মিটার (৭৬৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ফাগুওয়ারা শহরের জনসংখ্যা হল ৯৫,৬২৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ফাগুওয়ারা এর সাক্ষরতার হার বেশি।
ব্রিটা স্টেফেন
ব্রিটা স্টেফেন (Britta Steffen) (জন্ম ১৬ই নভেম্বর ১৯৮৩ শোয়েট, জার্মানিতে) একজন জার্মান ফ্রিস্টাইল সাঁতার বিশেষজ্ঞ এবং মহিলাদের ৫০মিটার ও ১০০মিটার ফ্রিস্টাইলের বিশ্ব রেকর্ড এখন তার কাছেই আছে।
১৯৯৯ সালে তিনি ইউরোপীয় জুনিয়র চ্যাম্পিয়নশিপে ছয়টি খেতাব জেতেন; এছাড়া জার্মানির ফ্রিস্টাইল রিলে দলের সদস্য হিসাবে ২০০০ গ্রীষ্মকালীন অলিম্পিকেও পদক লাভ করেন। ২০০৪ সালেও তাকে ৪×১০০মিটার রিলেতে অংশ নিতে অনুরোধ করা হয়, কিন্তু তিনি সাঁতার থেকে এক বছরের ছুটি নিয়ে পড়াশোনায় মনোনিবেশ করেন; যদিও তিনি শেষ পর্যন্ত পড়াশোনা শেষ করতে পারেননি।
২০০৬সালের ২রা আগস্ট, বুদাপেস্টে অনুষ্ঠিত চ্যাম্পিয়নশিপে স্টেফেন ১০০মিটার ফ্রিস্টাইল বিভাগে ৫৩.৩০সেকেন্ড সময় করে অস্ট্রেলিয়ার লিবি লিন্টনের করা ৫৩.৪২সেকেন্ডের বিশ্ব রেকর্ড ভাঙেন। ২০০৭ সালের ৪ঠা এপ্রিল লিবি যদিও ৪০০মিটার ফ্রিস্টাইলের মিশ্র প্রতিযোগিতায় ৫২.৯৯সেকেন্ড সময় করেন। কিন্তু প্রতিযোগিতাটি FINA অনুমোদিত না হওয়ায়, FINA এটা বিশ্ব রেকর্ড বলে গণ্য করেনি।
একই চ্যাম্পিয়নশিপে, বিশ্ব রেকর্ডকারী দুটি রিলে দলের সদস্য ছিলেন ব্রিটা। প্রথমটি হল, ডালম্যান, গোয়েৎজ, স্টেফেন এবং লিবস সমৃদ্ধ জার্মান মহিলাদের ৪×১০০মিটার রিলে দল যারা অস্ট্রেলীয় মহিলাদের ৪×১০০মিটার ফ্রিস্টাইল রিলে দলের (মিলস, লেন্টন, থমাস এবং হেনরি) ৩:৩৫.৯৪ সময়ের বিশ্ব রেকর্ড ভেঙে ৩:৩৫.২২ সময় করে নতুন রেকর্ড গড়েন। পরের জার্মান মহিলা দলটিতে ছিলেন ডালম্যান, স্যামুলস্কি, লিবস এবং স্টেফেন স্বয়ং। এঁরা ৪×২০০মিটার ফ্রিস্টাইল রিলে বিভাগে ৭:৫০.৮২ সময়ে আগের যুক্তরাষ্ট্রের (কলিন, পাইপার, ভলমার এবং সান্দেনো) ৭:৫৩.৪২ সময়ের বিশ্ব রেকর্ড ভাঙে। ২৪শে জুলাই ২০১১ সালে সাংহাইতে অনুষ্ঠিত বিশ্ব অ্যাকুয়াটিক চ্যাম্পিয়নশিপে মহিলাদের ৪×১০০মিটার ফ্রিস্টাইল রিলেতে ব্রোঞ্জ এখনো পর্যন্ত তার সর্বশেষ পদক।
চীনের বেইজিং-এ অনুষ্ঠিত ২০০৮ অলিম্পিকে, ব্রিটা ১০০মিটার ফ্রিস্টাইলে শেষ মুহুর্তে বিশ্বরেকর্ডধারী অস্ট্রেলিয়ার লিবি ট্রিকেটকে হারিয়ে খেতাব জয় করেন ৫৩.১২ সেকেন্ডে নতুন অলিম্পিক রেকর্ড গড়ে। আগের রেকর্ডটিও তারই ছিল একই অলিম্পিকে ৪×১০০মিটার ফ্রিস্টাইল রিলেতে লিড-অফ হিসাবে ৫৩.৩৮ সেকেন্ড সময়ে। এরপর ৫০মিটার ফ্রিস্টাইলেও তিনি ২৪.০৬ সেকেন্ড সময়ে সেকেন্ডের এক শতাংশ সময়ের ব্যবধানে দারা টোরেসকে হারিয়ে খেতাব জেতেন।
২০০৯-এর ৩১শে জুলাই রোমে বিশ্ব চ্যাম্পিয়নশিপে ব্রিটা মহিলাদের ১০০মিটার ফ্রিস্টাইল বিভাগে ৫২.০৭সেকেন্ড সময়ে মাত্র চারদিন আগে করা তার নিজেরই ৫২.২২সেকেন্ডের বিশ্ব রেকর্ড ভাঙেন। দুদিন বাদে ২রা আগস্ট মহিলাদের ৫০মিটার ফ্রিস্টাইল বিভাগে ব্রিটা ২৩.৭৩সেকেন্ড সময় করে বিশ্ব রেকর্ড গড়ে তার দ্বিতীয় খেতাব জেতেন।
পেনি ব্ল্যাক
পেনি ব্ল্যাক (Penny Black) বিশ্বের প্রথম ডাকটিকিট যেটি যুক্তরাজ্যে সর্বপ্রথম চালু হয়। রাণী ভিক্টোরিয়ার ছবি সংবলিত এই ডাকটিকিট চালু হয় ১৮৪০ খ্রিস্টাব্দের ১ মে। তবে অফিসিয়ালি প্রচলন ঘটে ৬ ই মে তারিখে ।
থাম্ব
১৮৩৭ খ্রিস্টাব্দে বৃটেনে ডাকমাশুল বেশি ছিল। অনেক জটিলতার জন্য এটি মানুষের কাছে যেমন ব্যয়বহুল তেমনই সময় সাপেক্ষ ছিল। এর সরলীকরণের জন্য স্যার রোল্যান্ড হিল, যাঁকে "Father of postage stamps" নামে অভিহিত করা হয়, উপস্থাপন করেন খাম তথা ইনভেলপের কথা । যাতে অগ্রিম অর্থের বিনিময়ে লাগানো হবে আঁঠাযুক্ত ডাকটিকিট । আর এই ডাকটিকিট হল সেই বিখ্যাত পেনি ব্ল্যাক । এর আগে মানুষকে লম্বা লাইনে দাঁড়াতে হত এবং প্রতিটি চিঠির ক্ষেত্রে অনেক সময় ব্যয় করতে হত। তাছাড়া কাগজের সংখ্যা ও দূরত্ব উপর ভিত্তি করে মাশুল দিতে হত। পেনি ব্ল্যাকে রাণী ভিক্টোরিয়ার ছবিটি উইলিয়াম হুয়োনের আঁকা । এই ডাকটিকিট অবশ্য এক বছর ব্যবহৃত হয়েছিল,কেননা এর উপর লাল রঙের স্বাক্ষর বোঝা যেত না।
সীমা মহেশ হিরে
সীমা মহেশ হিরে একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০১৪ সালের মহারাষ্ট্র বিধানসভা নির্বাচনে নাসিক পশ্চিম কেন্দ্রে জয়ী হন।
সুকন্যা (অভিনেত্রী)
সুকন্যা হলেন একজন ভারতীয় অভিনেত্রী, ভারতনাট্যম নৃত্যশিল্পী, নেপথ্য সঙ্গীতশিল্পী, সুরকার ও কণ্ঠাভিনেত্রী। তিনি তামিল, মালয়ালম, কন্নড় ও তেলুগু চলচ্চিত্রে অভিনয় করে থাকেন। তিনি ১৯৯১ থেকে ১৯৯৭ সাল পর্যন্ত দক্ষিণ ভারতীয় চলচ্চিত্রের অন্যতম প্রধান অভিনেত্রী ছিলেন। তিনি চিন্না গোউন্ডার (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার এবং ইন্নাথে চিন্তা বিশ্বম (২০০৮) চলচ্চিত্রে অভিনয় করে শ্রেষ্ঠ মালয়ালম পার্শ্ব অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছেন। তিনি দুটি বৈষ্ণব ভক্তিমূলক গানের অ্যালবাম - আজাগু ও তিরুপতি তিরুকুডাই তিরুবিজা প্রকাশ করেছেন।
কর্মজীবন
লায়লার তামিল চলচ্চিত্রে অভিষেক ঘটে পি. ভারতীরাজার পুদু নেল্লু পুদু নাতু (১৯৯১) চলচ্চিত্রে অভিনয়ের মধ্য দিয়ে। তিনি তামিল ভাষার চিন্না গোউন্ডার (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার লাভ করেন। ১৯৯২ সালে জগপতি বাবুর বিপরীতে পেড্ডারিকম চলচ্চিত্র দিয়ে তার তেলুগু চলচ্চিত্রে অভিষেক ঘটে। একই বছর রহমানের বিপরীতে অপারত (১৯৯২)-এ অভিনয়ের মধ্য দিয়ে তার মালয়ালম চলচ্চিত্রে অভিষেক ঘটে। এরপর তিনি মম্মুটির বিপরীতে সাগরম সাক্ষী (১৯৯৪) চলচ্চিত্রে অভিনয় করেন। ১৯৯৭ সালে তিনি চন্দ্রলেখা চলচ্চিত্রে নাম ভূমিকায় অভিনয় করেন।
তিনি ২০০৮ সালে মালয়ালম ভাষার ইন্নাথে চিন্তা বিশ্বম চলচ্চিত্রে অভিনয় করে শ্রেষ্ঠ মালয়ালম পার্শ্ব অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছেন। ২০১২ সালে তাকে নন্দমুরি বলকৃষ্ণ অভিনীত আদিনায়াকুডু চলচ্চিত্রে পার্শ্ব চরিত্রে দেখা যায়। ২০১৫ সালে তিনি তেলুগু চলচ্চিত্র শ্রীমানতুডু-এ মহেশ বাবুর মায়ের চরিত্রে অভিনয় করেন।
তিনি দুটি বৈষ্ণব ভক্তিমূলক গানের অ্যালবাম আজাগু প্রকাশ করেন, যা সফলতা লাভ করে। এরপর ২০১২ সালের ডিসেম্বর মাসে তিনি নিজের লেখা ও গাওয়া তামিল ভাষায় তিরুপতি তিরুকুডাই তিরুবিজা ও তেলুগু ভাষায় তিরুপতি উৎসবম অ্যালবাম প্রকাশ করেন।
২০১৯ সালে তিনি এশিয়ানেট চ্যানেলের কমেডি নাইটস অনুষ্ঠানের দ্বিতীয় মৌসুমে অতিথি বিচারক হিসেবে দেখা যায়।
পঞ্চতত্ত্ব (বৈষ্ণবধর্ম)
thumb|300px|পঞ্চতত্ত্বের মূর্তি, নবদ্বীপ পঞ্চতত্ত্ব (पञ्चतत्त्व;, সংস্কৃতে পঞ্চ মানে পাঁচ এবং তত্ত্ব মানে সত্যতা বা বাস্তবতা) বলতে গৌড়ীয় বৈষ্ণব ঐতিহ্যে ঈশ্বর বা পরম সত্যের পাঁচটি দিককে ইঙ্গিত করে বা বোঝায়।
পটভূমি
গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীনিবাস ঠাকুর। এঁদের দ্বারা ভারতবর্ষে বিখ্যাত হরে কৃষ্ণ মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।
মহর্ষি কৃষ্ণদৈপায়ন শ্রীবেদব্যাস প্রণীত (বৃহৎ সচিত্র) গরুড় পুরাণ(পৃষ্ঠা-39)দ্বাদশ অধ্যায়       *পঞ্চতত্ত্বার্চন*                          বাসুদেব,সঙ্কর্ষন,অনিরূদ্ধ আর।                প্রদুম্ন ও নারায়ণ রূপ যে তাঁহার। এই পাঁচজন দেবতা হলেন পঞ্চতত্ত্ব।
পঞ্চতত্বের মন্ত্র
গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি ভক্তিমূলক মন্ত্র যাকে ধ্যানের (জপ) উপায় হিসাবে গাওয়া হয়। প্রায়শই হরে কৃষ্ণ মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের করুনাময় মন্ত্র।
জয় শ্রী-কৃষ্ণ-চৈতন্য প্রভু-নিত্যানন্দ।
শ্রী-অদ্বৈত গদাধর শ্রীবাসাধি-গৌর-ভক্ত-বৃন্দ।।
সর্ববৃহৎ যাত্রীবাহী জাহাজের তালিকা
বহি:সংযোগ
বিষয়শ্রেনী: যাত্রীবাহী জাহাজ বিষয়শ্রেনী: জাহাজ বিষয়শ্রেনী: সমুদ্রপথ
এ কে এম খালেকুজ্জামান
এ কে এম খালেকুজ্জামান খান হুমায়ুন বাংলাদেশের কিশোরগঞ্জ জেলার রাজনীতিবিদ যিনি তৎকালীন কিশোরগঞ্জ-৬ আসনের সংসদ সদস্য ছিলেন।
প্রাথমিক জীবন
এ কে এম খালেকুজ্জামান কিশোরগঞ্জের বাজিতপুরে জন্মগ্রহণ করেন।
রাজনৈতিক জীবন
এ কে এম খালেকুজ্জামান ১৯৮৬ সালের তৃতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন কিশোরগঞ্জ-৬ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে কিশোরগঞ্জ-৬ আসন থেকে তিনি পরাজিত হয়েছিলেন।
অশ্বঘোষ
থাম্ব|অশ্বঘোষ অশ্বঘোষ (দেবনাগরী: अश्वघोष; əɕʋəgʰoːʂə) (সম্ভবত ৮০ খ্রিঃ - ১৫০ খ্রিঃ) কুষাণ সম্রাট কণিষ্কের সভাকবি ছিলেন। তিনি বুদ্ধচরিত শীর্ষক গ্রন্থটি রচনা করে ইতিহাসে অমর হয়ে আছেন। সংস্কৃত সাহিত্যের উজ্জ্বল জ্যোতিষ্ক অশ্বঘোষ বৌদ্ধ মহাযান সম্প্রদায়ের অন্যতম প্রতিষ্ঠাতা রূপে কীর্তিত হয়ে থাকেন। সাধারণভাবে তাকে কালিদাসের পূর্বে শ্রেষ্ঠ সংস্কৃত ও প্রথম বৌদ্ধ নাট্যকার হিসেবে গণ্য করা হয়ে থাকে। ইনি সাকেত (অযোধ্যা) নামক স্থানে জন্মগ্রহণ করেছিলেন। ঐতিহাসিক লামা তারানাথ History of Buddhism in India (Gya-gar-chos-‘byun) গ্রন্থে উল্লেখ করেছেন অশ্বঘোষ সংঘগুহ্য নামক এক ব্রাহ্মণের পুত্র। মায়ের নাম সুবর্ণাক্ষী। পার্শ্ব বা তার শিষ্য পুণ্যযশা ছিলেন অশ্বঘোষের গুরু। কথিত আছে ইনি ব্রাহ্মণ পরিবারে জন্মগ্রহণ করেও পরবর্তী কালে বৌদ্ধ ধর্ম গ্রহণ করেন এবং তথাগতের বাণী প্রচারে জীবন উৎসর্গ করেন। বৌদ্ধ হিসাবে তিনি প্রথমে সর্বাস্তিবাদী ছিলেন। তার বিশেষ মতবাদ মৈত্রী, করুণা ও বুদ্ধভক্তির উপর প্রতিষ্ঠিত, যা প্রধানত মহাযান বৌদ্ধ সম্প্রদায়ের জন্ম দেয়। তিনি কেবল একজন বৌদ্ধ দার্শনিক ছিলেন না, সঙ্গীত শাস্ত্রেও তার অগাধ পাণ্ডিত্য ছিল।
আবির্ভাবকাল
কিংবদন্তি অনুযায়ী, অশ্বঘোষ, রাজা কনিষ্কের সমসাময়িক অর্থাৎ খৃষ্টীয় প্রথম শতক তার আবির্ভাব কাল। খৃষ্টীয় পঞ্চম শতকে অশ্বঘোষ সম্পর্কে কিছু তথ‍্য চীনা ভাষায় পাওয়া যায়।
জীবন
প্রথম জীবনে তিনি ব্রাহ্মণ হলেও পরে ধর্মান্তরিত হয়ে বৌদ্ধ হন ও সাকেতের বলাকারাম বিহারের প্রধান পুরোহিত শ্রীমৎ ধর্মসেন মহাস্থবিরের কাছে গিয়ে উপসম্পদা গ্রহণ করেন। যতদূর জানা যায়, তিনি তার কাকা ভিক্ষু শুভগুপ্তকে দেখেই এ' বিষয়ে প্রথম আকৃষ্ট বোধ করেন। পরে তিনি উচ্চতর বৌদ্ধ দর্শনের জ্ঞান লাভের জন্য মগধের পাটলিপুত্রে গমন করেন। সে সময় পাটলিপুত্রে প্রাকৃত ও পালি ভাষার পরিবর্তে সংস্কৃত ভাষারই প্রাধান্য বেশি ছিল এবং সেই সাথে ছিল মহাযান ধর্ম দর্শনের প্রবল জোয়ার। অশ্বঘোষও মহাযান বৌদ্ধধর্ম ও সংস্কৃত ভাষা - দুটিকেই অন্তর থেকে গ্রহণ করেছিলেন। পরে তিনি কুষান সাম্রাজ্যে চলে যান। তার অসীম ব্যক্তিত্ব, জ্ঞান এবং কবিত্বশক্তির কারণে কুষান সম্রাট কনিষ্ক তাকে রাজকবি পদে অভিষিক্ত করেন।
সাহিত্যকর্ম
সংস্কৃত অলংকারশাস্ত্র অনুযায়ী বিচার করলে তার 'বুদ্ধচরিত'-কে মহাকাব্য বলা যেতেই পারে। পরবর্তীকালে অণুমিত হয় মহাকবি কালিদাসের উপর এই মহাকাব্যের ছায়াপাত ঘটেছে। সংস্কৃত ভাষায় কাব্যটির ১৭ টি সর্গ পাওয়া গেলেও চীনা ও তিব্বতী অনুবাদে এর  ২৮টি সর্গ মিলেছে, যদিও এ বিষয়ে বিতর্কের অবকাশ রয়েছে। সংস্কৃতের মূল গ্রন্থটিতে বুদ্ধের প্রথম জীবন হতে ধর্মপ্রচারের আরম্ভ পর্যন্ত কাহিনী বর্ণিত হয়েছে, আবার চীনা-তিব্বতী অনুবাদে  গৌতমের বোধিলাভের কাহিনী পর্যন্ত  উল্লিখিত হয়েছে।  অশ্বঘোষের দ্বিতীয় গ্রন্থ  'সৌন্দরানন্দ', বুদ্ধদেবের জীবনের  কয়েকটি উল্লেখযোগ্য ঘটনার সমবায়ে কাব্যটি রচিত।  'শারিপুত্র প্রকরণ' অশ্বঘোষ রচিত একটি নাটক, এছাড়াও অশ্বঘোষের নামে 'বজ্রসূচী', ও 'সূত্রালঙ্কার' নামক দুটি গ্রন্থ প্রচলিত আছে যা আচার্য অশ্বঘোষের দ্বারা রচিত কিনা তার সুনির্দিষ্ট কোন প্রমাণ নেই।
ভাবতা রেলওয়ে স্টেশন
ভাবতা রেলওয়ে স্টেশন	 পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার ভাবতা গ্রামে জাতীয় সড়ক ৩৪ নিকট অবস্থিত। এই স্টেশনটি স্টেশনের পার্শ্ববর্তী এলাকায় ছাড়া ভাবতা এবং বেলডাঙা I ব্লকে রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লোলোগোলা যাত্রীবাহী সহ মোট ১২ টি ট্রেন ভাবতা রেলওয়ে স্টেশনে চলাচল করে। শিয়ালদা এবং ভাবতার দূরত্ব ১৭৭ কিলোমিটার।
অবস্থান
ভাবতা রেলওয়ে স্টেশন মুর্শিদাবাদ জেলার ভাবতা গ্রামে জাতীয় সড়ক ৩৪ নিকট অবস্থিত। এই স্টেশন থেকে পরবর্তী স্টেশন হল - সারগাছি রেলওয়ে স্টেশন এবং পূর্ববর্তী স্টেশন হল বেলডাঙা রেলওয়ে স্টেশন।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
পরিকাঠামো
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। ভাবতা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
ভাবতা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষার ব্যবস্থা নেই।
বৈদ্যুতীকরণ
২০০৪ সালে ভাবতা রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
আইএনএস কারাঞ্জ (এস২১)
আইএনএস কারাঞ্জ (এস২১) হচ্ছে ভারতীয় নৌবাহিনীর কালাভারি শ্রেণীর ডিজেল চালিত ডুবোজাহাজ। ৪ সেপ্টেম্বর ১৯৬৯ সালে কমিশন প্রাপ্ত হয় ডুবোজাহাজটি এবং ২০০৩ সালের ১ আগস্ট ডিকমিশনড হয়। ৯১.৩ মিটার লম্বা জাহাজটি ভাসা অবস্থায় ১৬ নটস (৩০ কিলোমিটার/ঘণ্টা) বেগে এবং ডুবন্ত অবস্থায় ১৫ নটস (২৮ কিলোমিটার/ঘণ্টা) বেগে ছুটতে পারে।
জনপ্রিয় মাধ্যমে
২০১৭ সালে দ্য ঘাজি এট্যাক চলচ্চিত্রে একজন ব্যক্তিকে দেখানো হয় যিনি এস২১ জাহাজে যাত্রী হয় এবং পানির নিচে ১৮ দিন টিকে থাকতে সক্ষম হয়।
ইয়াহারি ওরে নো সেইশুন রাবুকোমে ওয়া মাচিগাত্তেইরু
মাই ইয়ুথ রোম্যান্টিক কমেডি ইজ রঙ্গ, অ্যাস আই এক্সপেক্টেড (やはり俺の青春ラブコメはまちがっている.), সংক্ষেপে ওরেগাইরু (俺ガイル) ও হামচি (はまち), তাছাড়াও মাই টিন রোম্যান্টিক কমেডি স্নাফু নামে পরিচিত জাপানি লাইট নভেল সিরিজটি ওয়াতারু ওয়াতারির লেখা আর পোনকান৮-এর দ্বারা অলংকারিত। সিরিজটি হাচিমান হিকিগায়া, একজন বদ্ধমস্তিষ্কের হতাশাবাদী ও বাস্তবতাপূর্ন কিশোরকে অনুসরন করে, যে তার শিক্ষিকার দ্বারা বাধ্য হয়ে বিদ্যালয়ের পরিসেবা সঙ্গে যোগদানের পর দুটি মেয়ের সাথে নিজ নিজ ঝামেলা নিয়ে কাজ করা শুরু করে। তারা অন্যদের সাহায্য আর উপদেশ দেয়, কিন্তু নিজেদের সমস্যা নিয়ে সর্বদা পীড়িত থাকে।